Gedagte vir die dag: Aanvaar sy groot kragFoto: pixabay.com Al wat julle hoef te weet, is dat God met sy groot krag in julle lewe sal werk wanneer die Heilige Gees na julle toe kom. Dan gaan julle oral oor My praat: hier in Jerusalem, maar ook in die hele Judea en Samaria. Ja, selfs tot aan die verste uithoeke van die wêreld. (Handelinge 1:7) God is darem maar só ongelooflik groot. Sonder dat ons altyd vra, antwoord Hy. Op die mees onverwagse maniere gee Hy uitkoms en voordat ons aan iets kan dink, het Hy reeds voorsien. Soos om sy Gees te stuur om ons toe te rus. Weet dat jy nooit ontoegerus is wanneer God dit op jou hart lê om vir Hom te getuig nie. Wanneer jy gewillig is om Hom te gehoorsaam en bereid is om vir Hom te werk, sál sy groot krag elke gedagte, woord en daad aan jou voorsien. En daarom sal jy in staat wees om dinge ver bo jou eie vermoëns te doen. Moet nooit aan jouself twyfel as die Gees in jou is nie. Hy is tot alles in staat. En daarom is jy – deur Hom – óók! Dankie dat u krag ín my is en dat ek daarom kan gaan doen wat ek moet doen!